CELEX: 32011D0266
Language: lv
Date: 2011-05-02 00:00:00
Title: 2011/266/ES: Komisijas Īstenošanas lēmums ( 2011. gada 2. maijs ), ar ko principā atzīst tās dokumentācijas pilnīgumu, kura iesniegta sīkākai izskatīšanai saistībā ar iespējamo beta-cipermetrīna, eigenola, geraniola un timola iekļaušanu Padomes Direktīvas 91/414/EEK I pielikumā (izziņots ar dokumenta numuru C(2011) 2776)  Dokuments attiecas uz EEZ

4.5.2011   
            
            
               LV
            
            
               Eiropas Savienības Oficiālais Vēstnesis
            
            
               L 114/3
            
         KOMISIJAS ĪSTENOŠANAS LĒMUMS
   (2011. gada 2. maijs),
   ar ko principā atzīst tās dokumentācijas pilnīgumu, kura iesniegta sīkākai izskatīšanai saistībā ar iespējamo beta-cipermetrīna, eigenola, geraniola un timola iekļaušanu Padomes Direktīvas 91/414/EEK I pielikumā
   (izziņots ar dokumenta numuru C(2011) 2776)
   (Dokuments attiecas uz EEZ)
   (2011/266/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1) un jo īpaši tās 6. panta 3. punktu,
   tā kā:
   
               (1)
            
            
               Direktīvā 91/414/EEK ir paredzēts izstrādāt to darbīgo vielu sarakstu, kuras Eiropas Savienībā atļauts iekļaut augu aizsardzības līdzekļu sastāvā.
            
         
               (2)
            
            
               Uzņēmums Cerexagri SAS2009. gada 13. novembrī iesniedza Apvienotās Karalistes iestādēm dokumentāciju par darbīgo vielu beta-cipermetrīnu un pieteikumu par tās iekļaušanu Direktīvas 91/414/EEK I pielikumā.
            
         
               (3)
            
            
               Uzņēmums Eden Research plc2008. gada 7. martā iesniedza Apvienotās Karalistes iestādēm dokumentāciju par darbīgajām vielām eigenolu, geraniolu un timolu un pieteikumus par to iekļaušanu Direktīvas 91/414/EEK I pielikumā.
            
         
               (4)
            
            
               Apvienotās Karalistes iestādes Komisijai norādīja, ka sākotnējā pārbaudē izskatītā dokumentācija par minētajām darbīgajām vielām šķietami atbilst Direktīvas 91/414/EEK II pielikumā noteiktajām prasībām attiecībā uz datiem un informāciju. Iesniegtā dokumentācija atbilst arī Direktīvas 91/414/EEK III pielikumā noteiktajām prasībām attiecībā uz datiem un informāciju saistībā ar vienu augu aizsardzības līdzekli, kura sastāvā ir attiecīgās darbīgās vielas. Saskaņā ar Direktīvas 91/414/EEK 6. panta 2. punktu pieteikumu iesniedzēji dokumentāciju pēc tam nosūtīja Komisijai un pārējām dalībvalstīm un nodeva Pārtikas aprites un dzīvnieku veselības pastāvīgajā komitejā.
            
         
               (5)
            
            
               Ar šo lēmumu Eiropas Savienības līmenī oficiāli jāapstiprina, ka dokumentāciju principā atzīst par atbilstīgu Direktīvas 91/414/EEK II pielikumā noteiktajām prasībām attiecībā uz datiem un informāciju un III pielikumā noteiktajām prasībām vismaz attiecībā uz vienu augu aizsardzības līdzekli, kas satur vienu no attiecīgajām darbīgajām vielām.
            
         
               (6)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Dokumentācija, kas attiecas uz šā lēmuma pielikumā norādītajām darbīgajām vielām un iesniegta Komisijai un dalībvalstīm, lai panāktu minēto vielu iekļaušanu Direktīvas 91/414/EEK I pielikumā, principā atbilst minētās direktīvas II pielikumā noteiktajām datu un informācijas prasībām.
   Dokumentācija atbilst arī Direktīvas 91/414/EEK III pielikumā noteiktajām prasībām attiecībā uz datiem un informāciju saistībā ar vienu augu aizsardzības līdzekli, kas satur minēto darbīgo vielu, ņemot vērā ierosinātos izmantošanas veidus.
   2. pants
   Ziņotāja dalībvalsts rūpīgi pārbauda 1. pantā minēto dokumentāciju un pēc iespējas drīz, bet ne vēlāk par 2012. gada 31. maiju informē Komisiju par pārbaudes rezultātiem, kā arī sniedz ieteikumus par 1. pantā minēto darbīgo vielu iekļaušanu vai neiekļaušanu Direktīvas 91/414/EEK I pielikumā un ar to saistītajiem nosacījumiem.
   3. pants
   Šis lēmums ir adresēts dalībvalstīm.
   
      Briselē, 2011. gada 2. maijā
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 230, 19.8.1991., 1. lpp.
   
      PIELIKUMS
      
         DARBĪGĀS VIELAS, UZ KURĀM ATTIECAS ŠIS LĒMUMS
      
      
                  Parastais nosaukums, CIPAC identifikācijas numurs
               
               
                  Pieteikuma iesniedzējs
               
               
                  Piemērošanas datums
               
               
                  Ziņotāja dalībvalsts
               
            
                  Beta-cipermetrīns
                  
                     CIPAC Nr.: 632
               
               
                  
                     Cerexagri SAS
                  
               
               
                  2009. gada 13. novembris
               
               
                  Apvienotā Karaliste
               
            
                  Eigenols
                  
                     CIPAC Nr.: nav piešķirts
               
               
                  
                     Eden Research plc
                  
               
               
                  2008. gada 7. marts
               
               
                  Apvienotā Karaliste
               
            
                  Geraniols
                  
                     CIPAC Nr.: nav piešķirts
               
               
                  
                     Eden Research plc
                  
               
               
                  2008. gada 7. marts
               
               
                  Apvienotā Karaliste
               
            
                  Timols
                  
                     CIPAC Nr.: nav piešķirts
               
               
                  
                     Eden Research plc
                  
               
               
                  2008. gada 7. marts
               
               
                  Apvienotā Karaliste